En marzo de 2007 recibe l'autorización d'a Professional Kiteboard Riders Association (PKRA) ta fer parti de totz os eventos d'a Copa d'o Mundo profesional. O 26 d'agosto de 2007 se proclama por quatrena vegata campiona d'o mundo (con 6 victorias y 2 segundas plazas, d'as 8 etapas en as que participa) en as auguas d'a Mar d'o Norte, en Alemanya, en a suya primera temporata en o circuito profesional, mancando encara 2 etapas ta a finalización d'o campionato. A suya victoria en o cercuito profesional con 13 anyos la convierte en a campiona de kitesurf más choven d'a historia. Iste anyo tamién ye nominata a os "Laureus World Sport Awards" en categoría d'esportes extremos, estando a esportista mas choven d'a historia en obtener una nominación. En aviento de 2007 ye reconoixita en a gala d'o 70 cabo d'anyo d'o diario Marca como una d'as 100 millors esportistas espanyolas.